**Ներողություն եմ խնդրում ֆրանսերենիս համար** (անգլ.՝ Pardon my French / Excuse my French), արտահայտություն ժամանակակից անգլերենում։ Դարձված, որը օգտագործվում է ոչ գրական (սովորաբար ոչ ցենզուրային) բառապաշարում որպես ներողություն խնդրելու ձև մեծ թվով օտարալեզու բառեր օգտագործելուց հետո։ Օգտագործվում է առանց ֆրանսախոսների նկատմամբ ոչ բարեհաճ վերաբերմունքը արտահայտելու որևէ մտադրության։

Կիրառություն
------------

### Անգլերենում

Վարկածներից մեկի համաձայն՝ այդ արտահայտությունն օգտագործել են XIX դարում անգլիացիները, որոնք չափազանց շատ էին իրենց խոսքում կիրառում ֆրանսերեն արտահայտություններ, սակայն անհարմար էին զգում ունկնդիրների առջև, որոնք միգուցե և ֆրանսերեն չգիտեին։ 1830 թվականի *The Lady's Magazine* ամսագրում հանդիպում է այդ արտահայտության առաջին տպագիր հիշատակումը։

> 
> 
> Աստված իմ, ինչպես ես գիրացել։ Կլոր, ինչպես գնդակը։ Շուտով կլինես ինչպես *էմբոնպուեն* (ներողություն եմ խնդրում ֆրանսերենիս համար), ինչպես քո խեղճ ու դժբախտ հայրը, քաղաքապետ։
> 
> 
> 
> *Բնօրինակ տեքստ* (անգլ.)  
> 
> *Bless me, how fat you are grown! - absolutely as round as a ball: - you will soon be as* embonpoint *(excuse my French) as your poor dear father, the major.*
> 
> 
> 
> 

Արտահայտությունը հայտնվել է հեռուստատեսությունում և պարբերաբար հանդիպում էր տարատեսակ ֆիլմերում, որտեղ հերոսներն ասում էին դա՝ փափկեցնելու հայհոյանքների ազդեցությունը։ Նման հանրահայտ ֆիլմերից է «Ֆերիս Բյուլերը հանգստյան օր է վերցնում», որտեղ Քեմերոնը կանչում է պարոն Ռունիին և հնչեցնում է այդ արտահայտությունը նրա հասցեին հայհոյանքներ հնչեցնելուց առաջ։

Նմանատիպ արտահայտություններ
---------------------------

1921 թվականի «Ներեցեք ֆրանսերենիս համար» ֆիլմի պաստառը, ձախ ներքևից հերոսը բացականչում է «Diable!»
Անգլախոսները և ֆրանսախոսները օգտագործում են մի քանի նմանատիպ արտահայտություններ.

* «Հեռանալ ֆրանսիական ձևով» (անգլ.՝ to take a French leave) կամ «հեռանալ անգլիական ձևով» (ֆր.՝ filer à l'anglaise)՝ հեռանալ՝ հրաժեշտ չտալով հյուրերին կամ տանտիրոջը։
* «Ֆրանսիական նամակ» (անգլ.՝ French letter) կամ «անգլիական գլխանոց» (ֆր.՝ capote anglaise)՝ էվֆեմիզմ պահպանակի համար։
* «Ֆրանսիական հիվանդություն» (անգլ.՝ French disease) կամ «նեապոլիտանական հիվանդություն» (ֆր.՝ le mal de Naples)՝ էվֆեմիզմ սիֆիլիսի համար, որը տարածված էր հարավում։

Ծանոթագրություններ
------------------

1. ↑  Rory T. Cornish, Margueritte Quintelli-Neary, Phrases.org.uk: "Crafting Infinity: Reworking Elements in Irish Culture", Cambridge Scholars Publishing, 2013
2. ↑  Marie Treps, "Oh là là, ces Français ! Du pire au meilleur, comment le monde parle de nous." La Librairie Vuibert, 2016
3. 1 2  Phrases.org.uk: "Excuse my French"
4. ↑  Frances White, Why do we say "Excuse my French"? on *historyanswers.co.uk*, 11th March 2015
5. ↑  ֆր.՝ embonpoint՝ «գիրուկ»
6. ↑  Melissa, How the Tradition of Saying "Pardon My French" After Saying Swear Words Started, on *todayifoundout.com*, October 8, 2013
7. ↑  Geraldine Jones, "Excuse my French!" and other popular European sayings, on *everywordcounts.co.uk*, May 14, 2016
8. ↑  Matt Soniak , Why Do We Say "Pardon My French" When We Curse?, on *mentalfloss.com*, October 26, 2012
9. ↑  Twelve 'French' things that aren't actually French at all, on *thelocal.fr*, 19 August 2016
10. ↑  Eatough G (1984)։ *Fracastoro's Syphilis*։ Liverpool: Francis Cairns
11. ↑  Girolamo Fracastoro, *Ibid.*, p. 91